<p><i>اليوم</i> السبت كانت كَنازة <b>الأمير</b> <u>فيليب،</u> <u>راجل</u> الملكة <b>إيليزابيث</b> الثانية، <b>اللي</b> <i>دازت</i> مراسيمها بعدد <i>محدود</i> <u>من</u> الحضور، وبقات الملكة بعيدة عن الباقين، بسبب الوضعية <i>الوبائية</i></p>
<h2><b>ومن</b> بعد <b>القداس</b> والصلوات <i>اللي</i> دارت على روح فيليب <u>دوق</u> <b>إدنبرة،</b> فكنيسة <u>سانت</u> <i>جورج</i> بالقرب من <b>قلعة</b> وندسور اللي كتبعد ب30 <i>كيلومتر</i> على لندن، تم <i>إنزال</i> النعش <i>ديالو</i> <u>بطريقة</u> آلية، باستعمال سلم <b>كهربائي،</b> للقبو الملكي، فين تدفن <u>تماك</u></h2>
<p><u>وتزين</u> ثابوت فيليب براية الملكية <i>البريطانية،</i> <u>وتوضعات</u> <i>عليه</i> القبعة <b>ديالو</b> البحرية والسيف ديالو، قبل <u>ما</u> <i>توضع</i> الملكة بنفسها إكليل من الورد <i>بيض</i> <i>فوق</i> <u>منو</u></p>
<p>وكشفات مجلة <b>“كَالا”</b> أن <i>هذا</i> ماشي المثوى الأخير ديال الأمير فيليب كيف كيعتقد <i>البعض،</i> بحيث تم <b>الاتفاق</b> باش يتدفن مرة ثانية بالقرب <b>من</b> الملكة إليزابيث فاش غتموت <b>مستقبلا،</b> ويتم <i>نقل</i> <i>الجثمان</i> ديالو حداها، باش يكونو <u>القبورات</u> ديالهم بجوج متجاورين، وهذشي فالكنيسة <i>التذكارية</i> بالمقبرة الملكية</p>
<p>وهذشي لي زاد أكدو مراسل CNN <b>الملكي</b> ماكس <i>فوستر،</i> واللي أكد <u>نقل</u> <b>جسد</b> فيليب <b>إلى</b> جوار الملكة، <i>“هذا</i> المثوى ديالو المؤقت، <b>مع</b> ملوك وملكات <b>خرين</b> في مدفن من مساحة كبيرة..</p>
<p>لكن <b>قصة</b> الحب ماغتساليش هنا، حيت <i>فاش</i> غتموت <u>الملكة</u> <u>غتدفن</u> فكنيسة الملك جورج السادس <b>التذكارية،</b> وغينضم ليها الأمير فيليب”، على حساب تعبيرو</p>
<h3>وحضرو لكَنازة فيليب اليوم 30 <i>شخص</i> فقط، منهم ولدو تشارلز وحفايدو ويليام وهاري، بالإضافة <u>للملكة</u> إيليزابيث الثانية خلاص، <b>وهذشي</b> فالوقت اللي <i>كان</i> من <u>الممكن</u> يحضرو <u>800</u> <i>واحد،</i> لكن هذشي استحال مع الوضعية الوبائية</h3>
<p>وتوفى الأمير فيليب على 99 <b>عام،</b> ف9 <u>أبريل</u> <b>الحالي،</b> <u>بسبب</u> <u>مرض</u> القلب، ومن <b>بعد</b> <u>كثر</u> من 70 <b>عام</b> على زواجو بملكة بريطانية</p>
<p></p>